3. การประกอบธุรกิจของแต่ละสายผลิตภัณฑ์

  (1) ลักษณะผลิตภัณฑ์หรือบริการ

สายธุรกิจชำแหละและแปรรูปเนื้อไก่

สายธุรกิจชำแหละไก่และแปรรูปเนื้อไก่ดำเนินการโดยบริษัท จีเอฟพีที จำกัด (มหาชน)
ซึ่งเป็นบริษัทแม่ของกลุ่ม ผลิตภัณฑ์ของบริษัท คือ ชิ้นส่วนไก่สดและไก่สุก
รวมทั้งผลพลอยได้จากการชำแหละไก่
โดยที่บริษัทมีช่องทางการจัดจำหน่ายทั้งในประเทศและต่างประเทศ โดยคิดเป็นสัดส่วนร้อยละ 83
และร้อยละ 17 ตามลำดับ สภาวะการแข่งขันทางการตลาดของธุรกิจนี้แบ่งออกเป็น 2 ส่วนดังนี้

1)  ตลาดภายในประเทศ

คู่แข่งขันของบริษัท คือผู้ประกอบการโรงเชือดไก่ในประเทศ
ซึ่งบริษัทมีความได้เปรียบเนื่องจากบริษัททำธุรกิจครบวงจร คือตั้งแต่ผลิตอาหารสัตว์ เลี้ยงไก่
ชำแหละไก่ และแปรรูปสินค้า ทำให้บริษัทสามารถควบคุมคุณภาพของผลิตภัณฑ์
รวมทั้งควบคุมต้นทุนการผลิตของบริษัทได้อีกด้วย

2)  ตลาดต่างประเทศ

คู่แข่งขันของบริษัท คือผู้ผลิตเนื้อไก่รายใหญ่ของโลก เช่น สหรัฐอเมริกา บราซิล และจีน
ประเทศไทยจัดเป็นหนึ่งในผู้ผลิตเนื้อไก่รายใหญ่รายหนึ่ง และมีศักยภาพเพียงพอ
ที่จะแข่งขันกับประเทศคู่แข่งได้ แต่ในปี 2548 ประเทศไทยยังคงมีการเกิดแพร่ระบาดโรคไข้หวัดนก
ทำให้ผู้ส่งออกไม่สามารถส่งออกเนื้อไก่สดแช่แข็งไปยังต่างประเทศได้
แต่ยังคงสามารถส่งออกได้เฉพาะเนื้อไก่สุก

นอกจากนี้ บริษัท จีเอฟพีที จำกัด (มหาชน) ได้รับบัตรส่งเสริมการลงทุนจำนวน 3 ฉบับ
จากคณะกรรมการส่งเสริมการลงทุน โดยได้รับสิทธิประโยชน์ตามพระราชบัญญัติส่งเสริมการลงทุน
พ.ศ. 2520 ตามมาตรา 25, 26, 28, 31, 34, 36(1), 36(2) และมาตรา 37
สิทธิประโยชน์ที่ได้รับรวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ
ยกเว้นภาษีเงินได้นิติบุคคลสำหรับกำไรสุทธิเป็นระยะเวลา 8 ปี (บัตรส่งเสริมเลขที่
1056(1)/2545)
และให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
100 ของเงินลงทุน ไม่รวมค่าที่ดินและทุนหมุนเวียนมีกำหนดเวลา 8 ปี (บัตรส่งเสริมเลขที่
1776(2)/2545) นับแต่วันที่เริ่มมีรายได้จากการประกอบกิจการตามรายละเอียดดังนี้

  --------------- ------------ ---------------------- -------------- -------------
  บัตรส่งเสริมเลขที่   ลงวันที่        ประเภทกิจการที่ส่งเสริม     วันที่เริ่มมีรายได้   วันหมดอายุ

  1056(1)/2545    23 มกราคม    ผลิตอาหารกึ่งสำเร็จรูป      3 กันยายน 2545  2 กันยายน 2553
                  2545                                               

                               และสำเร็จรูปจากเนื้อไก่                    

  1776(2)/2545    11 ธันวาคม    ผลิตอาหารกึ่งสำเร็จรูปจาก   21 มกราคม 2548 20 มกราคม
                  2545                                               2556

                               เนื้อไก่                                 

  1699(3)/2547    25 สิงหาคม    ผลิตอาหารสำเร็จรูปจาก     -              -
                  2547                                               

                               เนื้อไก่                                 
  --------------- ------------ ---------------------- -------------- -------------

สายธุรกิจโรงฟักไข่

สายธุรกิจโรงฟักไข่ ดำเนินการโดยบริษัท ฟาร์มกรุงไทย จำกัด โดยซื้อไก่พ่อแม่พันธุ์จากฟาร์มปู่ย่าพันธุ์เพื่อนำมาเลี้ยงและผลิตลูกไก่เนื้อและลูกไก่ไข่ ซึ่งเป็นผลิตภัณฑ์หลักของบริษัท โดยที่ลูกไก่เนื้อขายให้กับ บริษัท เอ็มเคเอส ฟาร์ม จำกัด และบริษัท กรุงไทยอาหารสัตว์ จำกัด (มหาชน) ซึ่งเป็นบริษัทย่อยของบริษัท จีเอฟพีที จำกัด (มหาชน) ส่วนลูกไก่ไข่ขายให้กับฟาร์มผู้เลี้ยงไก่ไข่ทั่วไป สภาวะการตลาดของธุรกิจนี้ มีการแข่งขันค่อนข้างมาก ซึ่งยังคงเป็นกลุ่มเดียวกับกลุ่มบริษัทที่เลี้ยงไก่เพื่อการส่งออกเป็นหลัก แต่เนื่องจากบริษัท เป็นบริษัทย่อยในกลุ่มจีเอฟพีที ซึ่งทำธุรกิจครบวงจร ทำให้บริษัทนี้ไม่เกิดสภาวะการแข่งขันกับบริษัทคู่แข่ง เนื่องจากบริษัทขายลูกไก่ให้กับบริษัทที่เกี่ยวข้องกัน

สายธุรกิจฟาร์มเลี้ยงไก่เนื้อ

สายธุรกิจฟาร์มเลี้ยงไก่เนื้อ ดำเนินการโดยบริษัท เอ็มเคเอส ฟาร์ม จำกัด โดยรับซื้อลูกไก่เนื้อทั้งหมดจากบริษัท ฟาร์มกรุงไทย จำกัด นำมาเลี้ยงเองจนอายุครบประมาณ 41-43 วัน แล้วจึงขายไก่เนื้อ ต่อให้กับบริษัทแม่ คือ บริษัท จีเอฟพีที จำกัด (มหาชน) ดังนั้นผลิตภัณฑ์หลักของบริษัท คือ ไก่เนื้อ สภาวะการตลาดของบริษัทนี้ แทบจะไม่มีการแข่งขัน เนื่องจากลูกค้ารายใหญ่ของบริษัทคือบริษัทแม่

บริษัท เอ็ม.เค.เอส.ฟาร์ม จำกัด ซึ่งเป็นบริษัทย่อยได้รับบัตรส่งเสริมการลงทุนจำนวน 6 ฉบับ
จากคณะกรรมการส่งเสริมการลงทุนและได้สิทธิประโยชน์ตามพระราชบัญญัติส่งเสริมการลง ทุน
พ.ศ. 2520 ตามมาตรา 25, 26, 28, 31, 34 และมาตรา 37
สิทธิประโยชน์ที่ได้รับรวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ
ยกเว้นภาษีเงินได้นิติบุคคลสำหรับกำไรสุทธิเป็นระยะเวลา 3 ปี (บัตรส่งเสริมเลขที่ 1506/2542)
และภาษีเงินได้นิติบุคคลสำหรับกำไรสุทธิรวมกันไม่เกินร้อยละ 100
ของเงินลงทุนไม่รวมค่าที่ดินและทุนหมุนเวียนมีกำหนดเวลา 8 ปี (บัตรส่งเสริมเลขที่
1608(1)/2544, 1678(1)/2544, 1696(1)/2544, 1779(2)/2545 และ1632(2)/2546)
นับแต่วันที่เริ่มมีรายได้จากการประกอบกิจการตามรายละเอียดดังนี้

  --------------- --------------- -------------------- --------------- ---------------
  บัตรส่งเสริมเลขที่   ลงวันที่           ประเภทกิจการที่ส่งเสริม   วันที่เริ่มมีรายได้    วันหมดอายุ

  1506/2542       16 พฤศจิกายน     เลี้ยงไก่เนื้อ            3 มกราคม 2544   2 มกราคม 2547
                  2542                                                 

  1608(1)/2544    24 กันยายน 2544  เลี้ยงไก่เนื้อ            30 ตุลาคม 2544   29 ตุลาคม 2552

  1678(1)/2544    25 ตุลาคม 2544   เลี้ยงไก่เนื้อ            15 มกราคม 2545  14 มกราคม 2553

  1696(1)/2544    6 พฤศจิกายน 2544 เลี้ยงไก่เนื้อ            26 กรกฎาคม 2545 25 กรกฎาคม 2553

  1779(2)/2545    12 ธันวาคม 2545  เลี้ยงไก่เนื้อ            21 กุมภาพันธ์ 2546 20 กุมภาพันธ์ 2554

  1632(2)/2546    11 พฤศจิกายน     เลี้ยงไก่เนื้อ            12 พฤษภาคม 2548 11 พฤษภาคม 2556
                  2546                                                 
  --------------- --------------- -------------------- --------------- ---------------

  สายธุรกิจอาหารสัตว์

สายธุรกิจอาหารสัตว์ ดำเนินการโดยบริษัท กรุงไทยอาหารสัตว์ จำกัด (มหาชน) ผลิต
ภัณฑ์หลักของบริษัทคือ อาหารสัตว์บก และอาหารสัตว์น้ำ
อาหารสัตว์บกโดยเฉพาะอาหารไก่จะขายให้กับบริษัท เอ็มเคเอส ฟาร์ม จำกัด และบริษัท
ฟาร์มกรุงไทย จำกัด รวมทั้งผู้เลี้ยงสัตว์ทั่วไป ส่วนอาหารสัตว์น้ำ จะขายให้กับผู้เลี้ยงสัตว์น้ำทั่วไป
สภาวะการแข่งขันธุรกิจอาหารสัตว์นี้ ไม่ค่อยรุนแรงมากนัก เนื่องจากร้อยละ 42
ขายให้กับบริษัทที่เกี่ยวข้องกัน ส่วนร้อยละ 58 ขายให้กับผู้เลี้ยงสัตว์อิสระทั่วไป
ซึ่งบริษัทประกอบธุรกิจอาหารสัตว์มากว่า 20 ปี
ทำให้ลูกค้าโดยทั่วไปมั่นใจในคุณภาพของผลิตภัณฑ์ของบริษัท
รวมทั้งบริษัทได้จัดให้มีนักวิชาการคอยให้คำปรึกษา ดูแล การเลี้ยงสัตว์
ซึ่งทำให้ลูกค้ามั่นใจในผลิตภัณฑ์ของบริษัทมากยิ่งขึ้น

นอกจากนี้บริษัท กรุงไทยอาหารสัตว์ จำกัด (มหาชน) ซึ่งเป็นบริษัทย่อย
ได้รับบัตรส่งเสริมการลงทุน จำนวน 4 ฉบับ
จากคณะกรรมการส่งเสริมการลงทุนโดยได้รับสิทธิประโยชน์ตามพระราชบัญญัติส่งเสริมการลงทุน
พ.ศ. 2520 ตามมาตรา 25, 26, 28, 31, 34 และ 37
สิทธิประโยชน์ที่ได้รับรวมถึงการได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับส่งเสริมมีกำหนดแปดปีนับแต่วันที่เริ่มมีรายได้จากการประกอบกิจการตามรายละเอียดดังนี้

+----------+--------------+-----------------+-------------+-----------+
| บัตรส่ง    | ลงวันที่        | ประเภทกิจการ     | ว           | วันหมดอายุ  |
| เสริมเลขที่ |              |                 | ันที่เริ่มมีรายได้ |           |
|          |              | ที่ส่งเสริม         |             |           |
+----------+--------------+-----------------+-------------+-----------+
| 1055     | 17 มกราคม    | ผลิตอาหารสัตว์     | 2 พฤษภาคม   | 1 พฤษภาคม |
| (1)/2544 | 2544         |                 | 2544        | 2552      |
|          |              | ประเภทอาหารกุ้ง   |             |           |
+----------+--------------+-----------------+-------------+-----------+
| 1687     | 5 พฤศจิกายน   | ผลิตอาหารสัตว์     | -           | -         |
| (1)/2545 | 2545         |                 |             |           |
|          |              | ประเภทอาหารกุ้ง   |             |           |
+----------+--------------+-----------------+-------------+-----------+
| 1429     | 21 สิงหาคม    | ผลิตลูกไก่เนื้อ      | -           | -         |
| (2)/2546 | 2546         |                 |             |           |
+----------+--------------+-----------------+-------------+-----------+
| 1850     | 20 กันยายน    | ผลิตอาหารสัตว์     | -           | -         |
| (2)/2548 | 2548         |                 |             |           |
|          |              | หร              |             |           |
|          |              | ือส่วนผสมอาหารสัตว์ |             |           |
+----------+--------------+-----------------+-------------+-----------+

สายธุรกิจอาหารแปรรูป

สายธุรกิจอาหารแปรรูป ดำเนินการโดยบริษัท จีเอฟ ฟู้ดส์ จำกัด ผลิตภัณฑ์หลักคือ ไส้กรอก
ซึ่งผลิตภัณฑ์จะอยู่ภายใต้เครื่องหมายการค้าของบริษัท ตลาดที่สำคัญของธุรกิจนี้คือ ตลาดสด
ตลาดพ่อค้าคนกลาง และตลาดห้างสรรพสินค้า

บริษัทเผชิญกับสภาวะแข่งขันค่อนข้างรุนแรง เนื่องจากการผลิตไส้กรอก
บางส่วนจะใช้เศษเนื้อไก่ที่เกิดจากการตัดแต่งของผลิตภัณฑ์ที่ส่งออก ซึ่งบริษัทมีคู่แข่งที่สำคัญ
คือกลุ่มบริษัทที่เลี้ยงไก่ เพื่อการส่งออกเป็นหลัก

สายธุรกิจซื้อขายวัตถุดิบ

สายธุรกิจซื้อขายวัตถุดิบดำเนินการโดยบริษัท จีพี บรีดดิ้ง จำกัด เนื่องจากในปี 2547
ได้เกิดการแพร่ระบาดโรคไข้หวัดนก ทำให้คณะกรรมการบริษัทชะลอการลงทุนการเลี้ยงไก่ปู่ย่าพันธุ์
และได้เปลี่ยนสายธุรกิจ เป็น ธุรกิจซื้อ-ขายวัตถุดิบแทน ส่วนในปี 2548
สถานการณ์การระบาดของโรคไข้หวัดนก เริ่มคลี่คลายลง ทำให้คณะกรรมการบริษัท
ได้เริ่มหันกลับมาทำฟาร์มเลี้ยงไก่ปู่ย่าพันธุ์ ในช่วงกลางปี 2548

นอกจากนี้ บริษัท จีพี บรีดดิ้ง จำกัด ซึ่งเป็นบริษัทย่อยได้รับบัตรส่งเสริมการลงทุนเลขที่
1932(2)/2548 ลงวันที่ 11 ตุลาคม 2548
จากคณะกรรมการส่งเสริมการลงทุนและได้สิทธิประโยชน์ตามพระราชบัญญัติส่งเสริมการลงทุน พ.ศ.
2520 ตามมาตรา 25, 26, 28, 31(1), 31(3), 31(4) และ 34
สิทธิประโยชน์ที่ได้รับรวมถึงการได้รับยกเว้นอากรขาเข้าสำหรับเครื่องจักรตามที่อนุมัติ
ยกเว้นภาษีเงินได้นิติบุคคลสำหรับกำไรสุทธิรวมกันไม่เกินร้อยละ 100
ของเงินลงทุนไม่รวมค่าที่ดินและทุนหมุนเวียนมีกำหนดเวลา 8 ปี
นับแต่วันที่เริ่มมีรายได้จากการประกอบกิจการที่ได้รับส่งเสริมการลงทุนในกิจการผลิตลูกไก่พ่อแม่พันธุ์เนื้อ

(2) การตลาดและภาวะการแข่งขัน

สายธุรกิจชำแหละและแปรรูปเนื้อไก่

(ก) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทมีความได้เปรียบมากกว่าคู่แข่งขัน
เนื่องจากบริษัทมีประสบการณ์มาหลายสิบปีทางด้านภาคปศุสัตว์ ทำให้คุณภาพของผลิตภัณฑ์ของบริษัท
เป็นที่ยอมรับของลูกค้า นอกจากนี้ บริษัทได้พัฒนารูปแบบของผลิตภัณฑ์ให้มีความหลากหลาย
ตามที่ลูกค้าต้องการ

บริษัทมีนโยบายที่จะผลิตสินค้ามูลค่าเพิ่มเป็นสำคัญ
เนื่องจากต้นทุนการผลิตของไทยสูงกว่าคู่แข่งเล็กน้อย
ถ้าผลิตสินค้าธรรมดาอาจจะไม่สามารถแข่งขันประเทศอื่นได้ ดังนั้น
บริษัทจึงเน้นการผลิตไก่แปรรูปที่ต้องใช้แรงงานที่มีฝีมือให้มากขึ้น เช่น
การผลิตเนื้อไก่เสียบไม้ชนิดต่างๆ และไก่ชุบแป้ง เป็นต้น
ซึ่งประเทศอื่นที่เป็นคู่แข่งขันยังพัฒนาฝีมือได้ไม่ทัน หรือคู่แข่งในบางประเทศ
มีอัตราค่าจ้างแรงงานที่สูงไม่สามารถแข่งขันได้
ทำให้ผลิตภัณฑ์ของบริษัทยังคงสามารถแข่งขันได้ในตลาดต่างประเทศ

-   ลักษณะของลูกค้า

  ลูกค้าในประเทศ สามารถแบ่งลักษณะของลูกค้าในประเทศได้เป็น 3 กลุ่มดังนี้

กลุ่มที่ 1 กลุ่มลูกค้าที่เป็นบริษัทย่อยและบริษัทร่วม ได้แก่บริษัท จีเอฟ ฟู้ดส์ จำกัด
ซึ่งเป็นบริษัทย่อยของบริษัท จีเอฟพีที จำกัด (มหาชน)
รับซื้อเศษเนื้อที่เกิดจากการตัดแต่งสินค้าต่างประเทศ เพื่อนำไปผลิตไส้กรอก และบริษัทร่วมคือ
บริษัท แมคคีย์ ฟู้ด เซอร์วิสเซส (ประเทศไทย) จำกัด โดยมีสัดส่วนการซื้อคิดเป็นร้อยละ 1.86
และ 8.65 ของยอดขายในประเทศ ตามลำดับ โดยที่บริษัท แมคคีย์ ฟู้ด เซอร์วิสเซส
(ประเทศไทย) จำกัด รับซื้อเนื้อไก่เพื่อนำไปผลิตสินค้าส่งให้กับร้านแมคโดนัลด์ ทั่วประเทศ
อีกทั้งจำหน่ายให้กับร้านแมคโดนัลด์ ของประเทศญี่ปุ่น ฮ่องกง สิงคโปร์ และเกาหลี เป็นต้น

กลุ่มที่ 2 กลุ่มลูกค้าที่เป็นบริษัทผู้ผลิตสินค้าแปรรูปเนื้อไก่เพื่อการส่งออก
ซึ่งลูกค้ากลุ่มนี้จะรับซื้อชิ้นส่วนไก่ โดยมีสัดส่วนร้อยละ 34.86 ของยอดขายภายในประเทศ
แล้วนำไปแปรรูปเป็นอาหารสำเร็จรูป และกึ่งสำเร็จรูปเพื่อการส่งออก

กลุ่มที่ 3 กลุ่มลูกค้าที่เป็นพ่อค้าคนกลางรายย่อย ๆ
ซึ่งจะมารับสินค้าจากบริษัททุกวันเพื่อนำไปขายต่อผู้บริโภคอีกทอดหนึ่ง โดยมีสัดส่วนร้อยละ 54.63
ของยอดขายภายในประเทศ

  ลูกค้าต่างประเทศ

บริษัทส่งออกเนื้อไก่ไปยังต่างประเทศ ตลาดต่างประเทศที่สำคัญ ได้แก่ ญี่ปุ่น
ประเทศในกลุ่มสหภาพยุโรป ฮ่องกง สิงคโปร์ และตะวันออกกลาง เป็นต้น

-   กลุ่มลูกค้าเป้าหมาย

  กลุ่มลูกค้าเป้าหมายของบริษัท คือ กลุ่มผู้บริโภคเนื้อสัตว์ทั้งใน และต่างประเทศ

-   การจำหน่ายและช่องทางการจำหน่าย

  การจำหน่าย

ผลิตภัณฑ์ของบริษัท จีเอฟพีที จำกัด (มหาชน) มีการจำหน่ายทั้งภายในประเทศ และต่างประเทศ
ภายใต้เครื่องหมายการค้า “GFPT” และเครื่องหมายการค้าของลูกค้า
มีสัดส่วนแบ่งเป็นตลาดภายในประเทศร้อยละ 83 และตลาดต่างประเทศร้อยละ 17

ช่องทางการจำหน่าย

ตลาดภายในประเทศ สินค้าส่วนใหญ่เป็นผลพลอยได้จากการชำแหละไก่ เช่น ขนไก่ หัวไก่
เครื่องใน กระดูก เศษเนื้อเศษหนัง โดยผู้ซื้อส่วนหนึ่งเป็นพ่อค้าคนกลาง
ซึ่งเข้ามารับสินค้าทุกวันเพื่อนำไปส่งแก่ผู้บริโภคอีกทีหนึ่ง
และอีกส่วนหนึ่งซึ่งเป็นสินค้าคุณภาพระดับส่งออก จำหน่ายให้
กับบริษัทที่เป็นผู้ผลิตสินค้าแปรรูปจากเนื้อไก่โดยส่งออกอีกต่อหนึ่ง นอกจากนี้ บริษัทย่อย คือ บริษัท
จีเอฟ ฟูดส์ จำกัด เป็นผู้รับซื้อเนื้อไก่เพื่อนำไปผลิตไส้กรอก ส่วนบริษัทร่วมคือ บริษัท แมคคีย์ ฟู้ด
เซอร์วิสเซส (ประเทศไทย) จำกัด จะเพื่อนำไปผลิตเป็น ไก่ทอด เบอร์เกอร์ไก่ และ นักเก็ต
เป็นต้น

ตลาดต่างประเทศ บริษัท จีเอฟพีที จำกัด (มหาชน) ติดต่อขายสินค้าโดยตรงกับลูกค้า
ซึ่งผู้นำเข้ารายใหญ่ คือ ประเทศญี่ปุ่นและกลุ่มประเทศในสหภาพยุโรป

(ข) สภาพการแข่งขันภายในอุตสาหกรรม

การแข่งขันภายในประเทศ ผู้ประกอบการโรงเชือดไก่ในประเทศโดยส่วนใหญ่
มักอยู่ในลักษณะที่ครบวงจรคือ มีธุรกิจอาหารสัตว์ ผลิตลูกไก่ และฟาร์มเลี้ยงไก่เป็นของตนเอง

สำหรับการแข่งขันของบริษัท จีเอฟพีที จำกัด (มหาชน)
เมื่อเปรียบเทียบกับคู่แข่งขันรายอื่นภายในประเทศจัดได้ว่าอยู่ในระดับแนวหน้ารายหนึ่ง
และมีธุรกิจครบวงจร คือ มีโรงงานอาหารสัตว์ มีฟาร์มเลี้ยงไก่ และโรงชำแหละไก่ การที่บริษัท
จีเอฟพีที จำกัด (มหาชน)
เป็นหนึ่งในบริษัทที่ครบวงจรย่อมจะได้เปรียบในการแข่งขันทั้งในด้านการควบคุมคุณภาพ
ความสามารถในการหาเนื้อไก่ป้อนเข้าโรงชำแหละ เนื่องจากมีฟาร์มเลี้ยงของตนเอง
รวมทั้งการปรับปรุงเทคนิคให้ทันสมัยและมีประสิทธิ ภาพและสามารถกำหนดปริมาณ
ให้สอดคล้องกับความต้องการของตลาด ได้อย่างมีประสิทธิภาพ

การแข่งขันในตลาดต่างประเทศ คู่แข่งที่สำคัญในการส่งออกเนื้อไก่สุก ประกอบด้วย จีน
บราซิลและสหรัฐอเมริกา ปัจจุบันการแข่งขันในตลาดส่งออกขึ้นอยู่กับความได้เปรียบของผู้ส่ง
ออกในแต่ละประเทศ เช่น ต้นทุนของสินค้า ค่าระวาง คุณภาพของสินค้า
ซึ่งประเทศไทยนับได้ว่ามีความได้เปรียบในเรื่องต้นทุนการผลิต คุณภาพ
ตลอดจนประสิทธิภาพในการพิจารณารูปแบบของสินค้าให้ตรงกับความต้องการของลูกค้า
ทำให้ไทยสามารถขยายตลาดส่งออกโลกเพิ่มขึ้นทุกปี

ภาวะอุตสาหกรรมและสภาพการแข่งขันในอนาคต

สถานการณ์ในปี 2548

ภาวะการผลิต

ปริมาณการผลิตไก่เนื้อของโลกในปี 2548 มีแนวโน้มเพิ่มขึ้นอย่างต่อเนื่อง
แม้จะยังมีปัญหาการระบาดของไข้หวัดนกในประเทศเอเชียบางประเทศอยู่ก็ตาม
ทั้งนี้เนื่องจากประเทศผู้นำในการผลิตไก่เนื้อ เช่นสหรัฐอเมริกา บราซิลและเม็กซิโก
ไม่ได้รับผลกระทบจากการระบาดของโรคนี้
และมีโอกาสขยายการผลิตเข้าสู่ตลาดในส่วนของประเทศที่มีปัญหาการระบาดของไข้หวัดนกมาก่อน
การขยายการผลิตในประเทศเหล่านี้
ประกอบกับการฟื้นตัวของการผลิตและการบริโภคเนื้อไก่ในประเทศที่ประสบปัญหาไข้หวัดนกระบาดทำให้ปริมาณการเลี้ยงและผลผลิตจากไก่เนื้อของโลกโดยรวมเพิ่มขึ้น
โดยในปี 2548 ปริมาณผลผลิตไก่เนื้อรวมของโลกมีประมาณ 58.227 ล้านตัน เพิ่มขึ้นจากปี 2547
ร้อยละ 4.3

สหรัฐอเมริกายังคงเป็นประเทศผู้ผลิตไก่เนื้อรายใหญ่ที่สุดของโลก โดยในปี 2549 ผลิตได้ประมาณ
15.792 ล้านตัน เพิ่มขึ้นจากปี 2547 ประมาณร้อยละ 3.3
ในขณะที่สาธารณรัฐประชาชนจีนซึ่งเป็นผู้ผลิตรายใหญ่อันดับ 2 มีปริมาณผลผลิตไก่เนื้อราว 10.200
ล้านตัน เพิ่มขึ้นจากปี 2547 ร้อยละ 2.0
ส่วนบราซิลซึ่งเป็นผู้ผลิตอันดับรองลงมาผลิตไก่เนื้อได้ประมาณ 9.080 ล้านตัน เพิ่มขึ้นจากปี 2547
ประมาณร้อยละ 8.0 ตามมาด้วยกลุ่มประเทศสหภาพยุโรปซึ่งผลิตได้ 7.670 ล้านตัน เพิ่มขึ้นจากปี
2547 ร้อยละ 0.2

ในส่วนของประเทศไทยนั้น ในปี 2548 มีการเลี้ยงไก่เนื้อรวมทั้งสิ้นประมาณ 872 ล้านตัว
คิดเป็นผลผลิตไก่เนื้อราว 1.117 ล้านตัน เพิ่มขึ้นจากปี 2547 ร้อยละ 15.2
อย่างไรก็ตามปริมาณที่เพิ่มขึ้นนี้ก็ยังต่ำกว่าปริมาณผลผลิตในปี 2546 ซึ่งเคยผลิตได้ 1.404
ล้านตันอยู่ถึงประมาณร้อยละ 20.4

การฟื้นตัวของการผลิตในประเทศไทย
เป็นผลของมาตรการควบคุมและเฝ้าระวังการระบาดของโรคไข้หวัดนกอย่างเข้มงวด
และการขยายตัวของการผลิตเพื่อตอบสนองความต้องการของตลาดส่งออก
ซึ่งคาดว่าจะสามารถขยายตัวขึ้นได้ในระดับหนึ่ง
นอกจากนั้นการขยายตัวอีกส่วนหนึ่งยังเพื่อสนองความต้องการของตลาดภายในประเทศที่มีแนวโน้มฟื้นตัวจากที่ตกต่ำลงมากในปี
2547 ที่ผ่านมาด้วย

ภาวะการตลาด

ตลาดในประเทศ

การรณรงค์ของทั้งภาครัฐและภาคเอกชนในอุตสาหกรรมไก่เนื้อ
เพื่อจูงใจและสร้างความเชื่อมั่นแก่ผู้บริโภคว่าจะปลอดภัยจากโรคหวัดนก
และการประชาสัมพันธ์อย่างกว้างขวาง
แสดงให้เห็นว่าผลิตภัณฑ์ที่ออกจำหน่ายนั้นผ่านมาตรฐานด้านสุขอนามัยอย่างเข้มงวด และมีการดำเนิน
การเฝ้าระวังการระบาดของไข้หวัดนกอย่างจริงจัง
ซึ่งเป็นมาตรการที่มีผลสำคัญช่วยให้การบริโภคผลิตภัณฑ์จากเนื้อไก่ฟื้นตัวขึ้นอย่างรวดเร็ว
แม้จะยังไม่ถึงระดับการบริโภคสูงสุดในปี 2546 ก็ตาม

ความต้องการบริโภคเนื้อไก่และผลิตภัณฑ์ที่ลดลงไปอย่างมากในปี 2547
เนื่องจากความหวาดวิตกในอันตรายที่จะเกิดจากไข้หวัดนก กลับมาขยายตัวขึ้นอีกครั้งในปี 2548
โดยปริมาณความต้องการบริโภคผลิตภัณฑ์ไก่เนื้อในประเทศมีราว 872,000 ตัน เพิ่มขึ้นจากปี 2547
ร้อยละ 19.3 แต่ก็ยังต่ำกว่าระดับการบริโภคที่เคยสูงถึง 859,000 ตันในปี 2546 อยู่มาก
นอกจากนั้นปริมาณการบริโภคผลิตภัณฑ์ไก่เนื้อเฉลี่ยต่อคนก็เพิ่มขึ้นด้วย จากประมาณ 10.6
กิโลกรัมต่อคนต่อปีในปี 2547 มาเป็น 13.98 กิโลกรัมต่อคนต่อปีในปี 2548
ซึ่งยังต่ำกว่าระดับการบริโภค 14.13 กิโลกรัมต่อคนต่อปีอันเป็นระดับการบริโภคต่อคนสูงสุดในปี
2546

การส่งออก

การส่งออกผลิตภัณฑ์ไก่เนื้อของไทยในปี 2548 มีปริมาณรวมทั้งสิ้น ประมาณ 265,119 ตัน
เพิ่มขึ้นจากปี 2547 ร้อยละ 21.7 และคิดเป็นมูลค่าการส่งออกรวมราว 30,484 ล้านบาท
เพิ่มขึ้นจากปี 2547 ร้อยละ 26.3 การเพิ่มขึ้นนี้
มีอัตราค่อนข้างสูงเนื่องจากเป็นการเปรียบเทียบกับการส่งออกในปี 2547 ที่ลดลงอย่างมาก
และมูลค่าการส่งออกในปี 2548 นี้ก็ยังต่ำกว่าปี 2546
ซึ่งเป็นช่วงก่อนเกิดไข้หวัดนกระบาดอยู่ถึงร้อยละ 36.9

การที่ปริมาณและมูลค่าส่งออกยังเพิ่มได้ไม่มากนี้ สาเหตุสำคัญเนื่องมาจากการที่ไข้หวัดนก
ยังคงระบาดอยู่เป็นระยะ ๆ ทั้งในประเทศไทยและประเทศใกล้เคียง
แม้จะสามารถควบคุมได้อย่างรวดเร็ว แต่ก็ทำให้ตลาดต่างประเทศโดยเฉพาะสหภาพยุโรปและญี่ปุ่น
ยังคงห้ามนำเข้าไก่สดแช่แข็งจากประเทศไทยต่อไป
การส่งออกจึงส่งได้เฉพาะผลิตภัณฑ์แปรรูปจากเนื้อไก่ปรุงสุกประเภทต่าง ๆ
ปัญหาการห้ามนำเข้าไก่สดแช่เย็นแช่แข็งนี้
ส่งผลกระทบต่อการส่งออกของประเทศค่อนข้างมากเนื่องจากในอดีตช่วงก่อนการระบาดของไข้หวัดนกนั้น
ประเทศไทยเคยส่งออกไก่สดแช่แข็งเป็นมูลค่ากว่า 2 หมื่นล้านบาท
และแม้ว่าผู้ประกอบการไทยจะมีศักยภาพที่จะปรับการผลิตเป็นผลิตภัณฑ์แปรรูปเพื่อส่งออกทดแทน
แต่ก็ยังไม่เพียงพอที่จะชดเชยส่วนของไก่สดแช่แข็งที่ลดลงได้

ในด้านของตลาดส่งออกนั้น ญี่ปุ่นยังคงเป็นตลาดส่งออกผลิตภัณฑ์ไก่เนื้อที่สำคัญที่สุด โดยในปี 2548
ประเทศไทยส่งออกผลิตภัณฑ์ไก่เนื้อไปยังญี่ปุ่นประมาณ 143,923 ตัน ซึ่งเพิ่มขึ้นประมาณร้อยละ
29.7 เมื่อเทียบกับปีที่ผ่านมา และสัดส่วนการส่งออกไปยังญี่ปุ่นนั้นเพิ่มขึ้นจากร้อยละ 50.9
ของปริมาณส่งออกผลิตภัณฑ์ไก่เนื้อรวมในปี 2547 เป็นร้อยละ 54.3 ในปี 2548

ส่วนตลาดสหภาพยุโรปซึ่งเป็นตลาดอันดับ 2 ของไทยนั้น การส่งออกมีปริมาณ 107,559 ตัน
เพิ่มขึ้นจากปีที่ผ่านมาถึงร้อยละ24.0 และคิดเป็นสัดส่วนร้อยละ 40.6
ของปริมาณส่งออกผลิตภัณฑ์ไก่เนื้อรวมซึ่งเพิ่มขึ้นเล็กน้อยจากสัดส่วนร้อยละ 39.6 ในปี 2547
สัดส่วนการส่งออกไปยังตลาดสหภาพยุโรปและญี่ปุ่นที่เพิ่มขึ้นนี้เป็นเพราะการส่งออกไปยังตลาดอื่นลดลงมาก

นอกจากตลาดหลักทั้ง 2 แล้ว การส่งออกไปยังตลาดอื่นๆ นั้นมีปริมาณการส่งออกประมาณ 13,637
ตัน ซึ่งลดลงถึงร้อยละ 32.4 จากปีที่ผ่านมา
โดยมีสาเหตุมาจากการห้ามการนำเข้าผลิตภัณฑ์เนื้อไก่จากประเทศไทยภายหลังเกิดการระบาดของไข้หวัดนก
ประกอบกับความต้องการซื้อไก่สดแช่แข็งเป็นส่วนใหญ่ในตลาดเหล่านี้ทำให้การส่งออกผลิตภัณฑ์แปรรูปไม่อาจทดแทนได้มากนัก

แนวโน้มปี 2549

ภาวะการผลิต

หลังจากที่การผลิตตกต่ำลงอย่างมากในปี 2547 ปริมาณการผลิตไก่เนื้อของไทยในปี 2549
ก็มีแนวโน้มที่จะฟื้นตัวต่อเนื่องจากปี 2548 โดยคาดว่าปริมาณการเลี้ยงไก่เนื้อจะเพิ่มขึ้นเป็นประมาณ
858 ล้านตัวคิดเป็นปริมาณผลผลิต 1.218 ล้านตัน หรือเพิ่มขึ้นจากปีที่ผ่านมาราวร้อยละ 9.0
การผลิตที่เพิ่มขึ้นนี้ส่วนหนึ่งเป็นการตอบสนองความต้องการของตลาดส่งออกที่ฟื้นตัวจากผลของความสามารถในการแข่งขันและส่งออกผลิตภัณฑ์แปรรูปจากเนื้อไก่ของผู้ประกอบการในประเทศ
รวมถึงความสามารถที่จะสร้างความเชื่อมั่นให้แก่รัฐบาลและผู้บริโภคในต่างประเทศได้ว่า
ผลิตภัณฑ์ไก่เนื้อจากประเทศไทยมีมาตรฐานทางสุขอนามัยสูงเพียงพอ

นอกจากการขยายตัวของการผลิตเพื่อตอบสนองความต้องการของตลาดส่งออกแล้ว
การขยายตัวอีกส่วนหนึ่งเป็นเพื่อสนองความต้องการของตลาดภายในประเทศที่มีแนวโน้มฟื้นตัวจากที่ตกต่ำลงอย่างมากในปี
2547 ที่ผ่านมาด้วย

อย่างไรก็ตาม มีอุปสรรคและความเสี่ยงหลายประการที่อาจก่อให้เกิดผลกระทบทางลบต่อการผลิต
และทำให้ผลผลิตลดลงต่ำกว่าที่คาดหมายได้
โดยเฉพาะอย่างยิ่งปัญหาการระบาดของไข้หวัดนกซึ่งยังจำเป็นต้องมีการเฝ้าระวังอย่างต่อเนื่องและอาจต้องมีมาตรการกำหนดเขตการเลี้ยง(Zoning)
ที่ควบคุมได้เต็มที่อย่างแท้จริงขึ้น เพื่อสร้างความมั่นใจให้แก่ผู้บริโภคทั้งภายในและต่างประเทศ
นอกจากนั้นการที่ประเทศไทยยังจำเป็นต้องนำเข้าวัตถุดิบอาหารสัตว์จากต่างประเทศทำให้ต้นทุนการผลิตอาหารสัตว์อาจผันผวนได้ง่าย
เพราะขึ้นอยู่กับราคาในตลาดต่างประเทศที่ไม่แน่นอน
ถ้าหากราคาวัตถุดิบสูงก็จะทำให้ราคาอาหารสัตว์และต้นทุนการเลี้ยงไก่เนื้อสูงตามมาในที่สุด

ภาวะการตลาด

การคาดการณ์ว่าภาวะเศรษฐกิจของประเทศไทยในปี 2549 จะสามารถขยายตัวในระดับดีพอสมควร
ทำให้ตลาดของผลิตภัณฑ์ไก่เนื้อภายในประเทศมีแนวโน้มว่าจะสามารถเติบโตขึ้นได้เมื่อผู้บริโภคเริ่มกลับมามั่นใจในความปลอดภัยของผลิตภัณฑ์ไก่เนื้ออีกครั้ง
ทั้งนี้เพราะโดยปกติแล้ว
ผลิตภัณฑ์ไก่เนื้อจะเป็นทางเลือกหนึ่งที่ดีที่สุดสำหรับผู้บริโภคที่ต้องการอาหารที่มีคุณค่าและราคาเหมาะสมกับค่าครองชีพ
นอกจากนั้นการขยายตัวของการท่องเที่ยวซึ่งได้มีการส่งเสริมอย่างจริงจังและต่อเนื่อง
ทำให้เกิดความต้องการผลิตภัณฑ์ไก่เนื้อแปรรูปประเภทต่างๆ มากขึ้นด้วย
คาดว่าการบริโภคภายในประเทศในปี 2549 จะมีปริมาณ 868,000 ตัน ลดลงจากปี 2548
เล็กน้อยประมาณร้อยละ 0.5 และปริมาณการบริโภคเฉลี่ยก็จะลดลงเล็กน้อยเช่นกันจาก 13.98
กิโลกรัมมาเป็น 13.82 กิโลกรัมต่อคนต่อปี

ส่วนในด้านตลาดต่างประเทศของผลิตภัณฑ์ไก่เนื้อในปี 2549 นั้น
มีโอกาสที่จะฟื้นตัวขึ้นอย่างต่อเนื่องจากปี 2548 โดยคาดหมายว่าจะมีปริมาณการส่งออกประมาณ
350,000 ตัน คิดเป็นมูลค่า 40,250 ล้านบาท เพิ่มจากปี 2548 ประมาณร้อยละ 32.1
โดยปัจจัยเกื้อหนุนให้การส่งออกมีแนวโน้มขยายตัวได้อีกก็คือ
ภาวะเศรษฐกิจโลกที่ยังอยู่ในช่วงการฟื้นตัว
อย่างไรก็ตามการส่งออกจะฟื้นตัวได้ตามที่คาดหมายเพียงใดนั้นขึ้นอยู่กับว่าผู้นำเข้าและผู้บริโภคในตลาดต่างประเทศจะกลับมาเชื่อมั่นในมาตรฐานทางด้านสุขอนามัยของผลิตภัณฑ์ไก่เนื้อจากประเทศไทยมากน้อยเพียงใดด้วย
ซึ่งการจะสร้างความเชื่อมั่นขึ้นได้นั้นต้องอาศัยความร่วมมืออย่างจริงจังระหว่างภาครัฐและเอกชนที่เกี่ยวข้อง
โดยเฉพาะการกำหนดให้มีมาตรการควบคุมและป้องกันด้านสุขอนามัยอย่างเข้มงวดมากขึ้นซึ่งเป็นผลดีต่อการส่งออกในระยะยาว

นอกจากความเสี่ยงจากการระบาดของโรคไข้หวัดนกแล้ว
ยังมีอุปสรรคบางประการที่ไม่ควรมองข้ามเพราะอาจทำให้การส่งออกไม่สามารถเป็นไปตามเป้าหมายได้อีกด้วย
ซึ่งที่สำคัญก็คือการแข่งขันที่มีมากขึ้นจากบราซิลซึ่งมีการขยายการผลิตขึ้นอย่างมากในปี 2547 และ
2548 ที่ผ่านมา โดยที่บราซิลนอกจากจะไม่มีปัญหาการระบาดของไข้หวัดนกแล้ว
บราซิลยังมีศักยภาพในการแข่งขันสูงขึ้น
เนื่องจากต้นทุนอาหารสัตว์ที่ต่ำกว่าและค่าเงินเรียลของบราซิลที่ค่อนข้างอ่อนด้วย

สัดส่วนการส่งออกผลิตภัณฑ์ไก่เนื้อของไทยในตลาดต่างประเทศ

เปรียบเทียบระหว่างปี 2547-2549

+------------+--------+--------+--------+--------+--------+--------+
| ตลาด       | 2547   |        | 2548   |        | 2549   |        |
+------------+--------+--------+--------+--------+--------+--------+
|            | ปริมาณ  | สัดส่วน  | ปริม    | สัดส่วน  | ปริมาณ  | สัดส่วน  |
|            |        |        | าณ(ตัน) |        |        |        |
|            | (ตัน)   | (      |        | (      | (ตัน)   | (      |
|            |        | ร้อยละ) |        | ร้อยละ) |        | ร้อยละ) |
+------------+--------+--------+--------+--------+--------+--------+
| ญี่ปุ่น        | 1      | 50.9   | 1      | 54.3   | 1      | 50.0   |
|            | 10,968 |        | 43,923 |        | 75,000 |        |
| สหภาพยุโรป  |        | 39.8   |        | 40.6   |        | 36.3   |
|            | 86,724 |        | 1      |        | 1      |        |
| อื่น ๆ       |        | 9.3    | 07,559 | 5.1    | 27,000 | 13.7   |
|            | 20,184 |        |        |        |        |        |
|            |        |        | 13,637 |        | 48,000 |        |
+------------+--------+--------+--------+--------+--------+--------+
| รวม        | 2      | 100.0  | 2      | 100.0  | 3      | 100.0  |
|            | 17,876 |        | 65,119 |        | 50,000 |        |
+------------+--------+--------+--------+--------+--------+--------+

ที่มา: สมาคมผู้ผลิตไก่เพื่อส่งออกไทย

หมายเหตุ: ปี 2548 เป็นค่าประมาณการ

ปี 2549 เป็นค่าพยากรณ์

ปริมาณและมูลค่าการส่งออกผลิตภัณฑ์ไก่เนื้อของไทย

  ปริมาณ: ตัน

  มูลค่า: ล้านบาท

+--------+---------+---------+---------+---------+--------+-------+
| ปี      | ไก      |         | ไก่แปรรูป |         | รวม    |       |
|        | ่สดแช่แข็ง |         |         |         |        |       |
+--------+---------+---------+---------+---------+--------+-------+
|        | ปริมาณ   | มูลค่า    | ปริมาณ   | มูลค่า    | ปริมาณ  | มูลค่า  |
+--------+---------+---------+---------+---------+--------+-------+
| 2535   | 174,829 | 10,399  | 6,922   | 728     | 1      | 1     |
|        |         |         |         |         | 81,751 | 1,127 |
| 2536   | 157,080 | 8,886   | 9,506   | 1,242   |        |       |
|        |         |         |         |         | 1      | 1     |
| 2537   | 152,903 | 9,846   | 15,615  | 1,850   | 66,586 | 0,128 |
|        |         |         |         |         |        |       |
| 2538   | 149,935 | 9,662   | 26,276  | 3,088   | 1      | 1     |
|        |         |         |         |         | 68,518 | 1,696 |
| 2539   | 137,215 | 9,085   | 31,555  | 3,372   |        |       |
|        |         |         |         |         | 1      | 1     |
| 2540   | 151,120 | 10,951  | 41,114  | 4,951   | 76,211 | 2,750 |
|        |         |         |         |         |        |       |
| 2541   | 220,776 | 17,221  | 60,943  | 9,020   | 1      | 1     |
|        |         |         |         |         | 68,770 | 2,457 |
| 2542   | 211,675 | 14,817  | 61,924  | 8,669   |        |       |
|        |         |         |         |         | 1      | 1     |
| 2543   | 245,994 | 15,990  | 86,800  | 11,284  | 92,234 | 5,902 |
|        |         |         |         |         |        |       |
| 2544   | 320,779 | 23,096  | 117,018 | 15,212  | 2      | 2     |
|        |         |         |         |         | 81,719 | 6,241 |
| 2545   | 336,837 | 24,589  | 127,406 | 16,244  |        |       |
|        |         |         |         |         | 2      | 2     |
| 2546   | 388,913 | 28,105  | 157,074 | 19,763  | 73,599 | 3,486 |
|        |         |         |         |         |        |       |
| 2547   | 26,137  | 1,725   | 191,739 | 22,408  | 3      | 2     |
|        |         |         |         |         | 32,794 | 7,274 |
| 2548   | 96      | 6       | 265,023 | 30,478  |        |       |
|        |         |         |         |         | 4      | 3     |
| 2549   | -       | -       | 350,000 | 40,250  | 37,797 | 8,308 |
|        |         |         |         |         |        |       |
|        |         |         |         |         | 4      | 4     |
|        |         |         |         |         | 64,243 | 0,833 |
|        |         |         |         |         |        |       |
|        |         |         |         |         | 5      | 4     |
|        |         |         |         |         | 45,987 | 7,868 |
|        |         |         |         |         |        |       |
|        |         |         |         |         | 2      | 2     |
|        |         |         |         |         | 17,876 | 4,133 |
|        |         |         |         |         |        |       |
|        |         |         |         |         | 2      | 3     |
|        |         |         |         |         | 65,119 | 0,484 |
|        |         |         |         |         |        |       |
|        |         |         |         |         | 3      | 4     |
|        |         |         |         |         | 50,000 | 0,250 |
+--------+---------+---------+---------+---------+--------+-------+

ที่มา: สมาคมผู้ผลิตไก่เพื่อส่งออกไทย

หมายเหตุ: ปี 2548 เป็นค่าประมาณการ

ปี 2549 เป็นค่าพยากรณ์

สายธุรกิจโรงฟักไข่

(1) ลักษณะการตลาดและผลิตภัณฑ์

-   กลยุทธ์ในการแข่งขันที่สำคัญ

บริษัทจำหน่ายลูกไก่เนื้อให้กับบริษัทที่เกี่ยวข้องกัน คือบริษัท เอ็มเคเอส ฟาร์ม จำกัด และบริษัท
กรุงไทยอาหารสัตว์ จำกัด (มหาชน) ดังนั้นจึงไม่ต้องใช้กลยุทธ์ในการแข่งขัน

-   ลักษณะของลูกค้าและกลุ่มลูกค้าเป้าหมาย

บริษัทขายลูกไก่เนื้อให้ลูกค้าเพียงสองราย คือบริษัท เอ็มเคเอส ฟาร์ม จำกัด และบริษัท
กรุงไทยอาหารสัตว์ จำกัด (มหาชน) ซึ่งเป็นบริษัทที่เกี่ยวข้องกัน
เนื่องจากผู้ถือหุ้นรายใหญ่เป็นผู้ถือหุ้นกลุ่มเดียวกัน

-   การจำหน่ายและช่องทางการจำหน่าย

บริษัทจำหน่ายให้กับลูกค้าเพียงสองราย คือ บริษัท เอ็มเคเอส ฟาร์ม จำกัดและบริษัท
กรุงไทยอาหารสัตว์ จำกัด (มหาชน)

(ข) สภาพการแข่งขันภายในอุตสาหกรรม

 สภาวะการตลาดของธุรกิจนี้ มีการแข่งขันค่อนข้างมาก ซึ่งยังคงเป็นกลุ่มเดียวกับกลุ่มบริษัทที่เลี้ยงไก่เพื่อการส่งออกเป็นหลัก แต่เนื่องจากบริษัทในกลุ่มจีเอฟพีที ทำธุรกิจครบวงจร ทำให้บริษัทนี้ไม่เกิดสภาวะการแข่งขันกับบริษัทคู่แข่ง เนื่องจากบริษัทขายลูกไก่ให้กับบริษัทที่เกี่ยวข้องกัน

สายธุรกิจฟาร์มเลี้ยงไก่เนื้อ

(1) ลักษณะการตลาดและผลิตภัณฑ์

-   กลยุทธ์ในการแข่งขันที่สำคัญ

บริษัทจำหน่ายไก่ใหญ่ซึ่งขายทั้งหมดให้กับบริษัทแม่ คือบริษัท จีเอฟพีที จำกัด (มหาชน)
ในการจำหน่ายผลิตภัณฑ์นั้น จะเห็นว่าบริษัทมีลูกค้าเพียงรายเดียว อีกทั้งยังจำหน่ายให้กับบริษัทแม่
ดังนั้นภาวะการแข่งขันจึงไม่เกิดขึ้น และกลยุทธ์ที่สำคัญคือการที่บริษัทมีความชำนาญ และมีประสบ

การณ์มาหลายสิบปี ทำให้ลูกค้ามั่นใจในคุณภาพของสินค้า

-   ลักษณะของลูกค้า

  ลูกค้าของบริษัทคือบริษัทแม่หรือบริษัท จีเอฟพีที จำกัด (มหาชน)

-   กลุ่มลูกค้าเป้าหมาย

  กลุ่มลูกค้าเป้าหมายของบริษัท คือ บริษัทแม่

-   การจำหน่ายและช่องทางการจำหน่าย

บริษัทจำหน่ายในประเทศเพียงแห่งเดียว โดยจำหน่ายให้กับบริษัทแม่

(ข) สภาพการแข่งขันภายในอุตสาหกรรม

บริษัทไม่ต้องเผชิญกับสภาวะการแข่งขันในอุตสาหกรรม
เนื่องจากบริษัทจำหน่ายให้กับบริษัทแม่เพียงรายเดียว

  สายธุรกิจอาหารสัตว์

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทฯ มีความได้เปรียบมากกว่าคู่แข่งขัน
เนื่องจากบริษัทมีประสบการณ์มาหลายสิบปีทางด้านภาคปศุสัตว์ ทำให้คุณภาพของผลิตภัณฑ์ของบริษัท
เป็นที่ยอมรับของลูกค้า นอกจากนี้ บริษัทได้พัฒนารูปแบบของผลิตภัณฑ์ให้มีความหลากหลาย
ตามที่ลูกค้าต้องการ

-   ลักษณะของลูกค้า สามารถแบ่งได้ 2 กลุ่มดังนี้

กลุ่มที่ 1 ลูกค้าที่เป็นบริษัทที่เกี่ยวข้องกัน เนื่องจากมีผู้บริหารกลุ่มเดียวกัน ได้แก่ บริษัท เอ็มเคเอส
ฟาร์ม จำกัด และบริษัท ฟาร์มกรุงไทย จำกัด ซึ่งรับซื้อเฉพาะอาหารไก่

กลุ่มที่ 2 ลูกค้าผู้เลี้ยงสัตว์ทั่วไป

-   กลุ่มลูกค้าเป้าหมาย

กลุ่มลูกค้าเป้าหมายคือ 57% คือกลุ่มผู้เลี้ยงสัตว์ในประเทศ และอีก 43% คือกลุ่มบริษัทที่เกี่ยวข้องกัน

-   การจำหน่ายและช่องทางการจำหน่าย

บริษัทจำหน่ายผลิตภัณฑ์อาหารสัตว์ ภายใต้เครื่องหมายการค้าของบริษัท ส่วนช่องทางการจำหน่าย
บริษัทจำหน่ายให้กับเกษตรกรผู้เลี้ยงสัตว์โดยตรง
และบริษัทที่เป็นพ่อค้าคนกลางเพื่อนำไปจำหน่ายให้กับผู้เลี้ยงสัตว์อีกทอดหนึ่ง

(ข) สภาพการแข่งขันภายในอุตสาหกรรม

ผู้ประกอบการผลิตอาหารสัตว์ในประเทศ มีผู้ประกอบการประมาณ 50 กว่าราย
มีการแข่งขันค่อนข้างรุนแรง สำหรับการแข่งขันของบริษัท กรุงไทยอาหารสัตว์ จำกัด (มหาชน)
มีการแข่งขันไม่รุนแรงมากนัก เนื่องจากรายได้จากการขายของบริษัทประมาณ 43%
ขายให้กับบริษัทที่เกี่ยวข้องกัน และการดำเนินธุรกิจเป็นแบบลักษณะครบวงจร คือ
มีโรงงานผลิตอาหารสัตว์ มีฟาร์มผลิตลูกไก่ มีฟาร์มผลิตไก่เนื้อ และโรงเชือดไก่
การที่มีฟาร์มเลี้ยงเป็นของตนเอง ทำให้มีความได้เปรียบในด้านการแข่งขัน นอกจากนี้
บริษัทได้ดำเนินธุรกิจมาเป็นเวลานาน จนจัดได้ว่าอยู่ในระดับแนวหน้ารายหนึ่ง
อีกทั้งบริษัทมีประสบการณ์มานานกว่า 20 ปี

ภาวะอุตสาหกรรมและสภาพการแข่งขันในอนาคต

สถานการณ์ในปี 2548

ในปี 2548 ความต้องการอาหารสัตว์ในประเทศไทย มีปริมาณรวมทั้งสิ้นประมาณ 11,635,623 ตัน
เพิ่มขึ้นจากปี 2547 ร้อยละ18.1 ความต้องการอาหารสัตว์ที่เพิ่มขึ้นนี้
ส่วนหนึ่งเกิดเนื่องจากแนวโน้มการเติบโตของเศรษฐกิจซึ่งทำให้ความต้องการบริโภคเนื้อสัตว์เพิ่มขึ้น
และนำไปสู่ความต้องการอาหารสัตว์เพิ่มขึ้นด้วย

ความต้องการอาหารสัตว์ที่เพิ่มขึ้นอีกส่วนหนึ่งเป็นผลจากการรณรงค์ของรัฐบาลและภาคเอกชน
ให้ผู้บริโภคมั่นใจในความปลอดภัยจากการบริโภคผลิตภัณฑ์สัตว์ปีก และการมีมาตรการตรวจสอบ
ควบคุม ตลอดจนเฝ้าระวังการระบาดของไข้หวัดนกอย่างเข้มงวด
ทำให้การผลิตและการบริโภคสัตว์ปีก ฟื้นตัวจากที่ตกต่ำลงอย่างมาก
เพราะการระบาดของไข้หวัดนกในปี 2547 แม้ว่าตลาดต่างประเทศที่สำคัญ เช่น
ญี่ปุ่นและสหภาพยุโรป ยังไม่อนุญาตให้นำเข้าไก่สดแช่เย็นแช่แข็งจากประเทศไทย
แต่การที่ผู้ประกอบการไทยพัฒนาการส่งออกไก่เนื้อในรูปของผลิตภัณฑ์แปรรูปเพิ่มขึ้น
ก็มีส่วนช่วยให้ความต้องการอาหารสัตว์ขยายตัวตอบสนองต่อความต้องการเลี้ยงไก่เพื่อการส่งออกนี้ด้วย

เนื่องจากการเลี้ยงไก่และเป็ด เป็นธุรกิจการเลี้ยงสัตว์ที่มีความต้องการอาหารสัตว์
ประมาณครึ่งหนึ่งของความต้องการอาหารสัตว์ทั้งหมด
การฟื้นตัวของการผลิตหลังจากเกิดปัญหาไข้หวัดนกระบาดรุนแรง
จึงมีผลให้ความต้องการอาหารสัตว์โด รวมเพิ่มสูงขึ้นอย่างชัดเจน
ถึงแม้ว่าโรคไข้หวัดนกจะยังเกิดขึ้นเป็นระยะๆ ทำให้ต้องมีการทำลายสัตว์ปีกทิ้งอยู่อีกในปี 2548
แต่ผลกระทบต่ออุตสาหกรรมการเลี้ยงไก่ในปีนี้รุนแรงน้อยกว่าในปี 2547 มาก

ธุรกิจการเลี้ยงสัตว์ที่มีความต้องการอาหารสัตว์สูงสุดเป็นการเลี้ยงสุกรขุน ซึ่งในปี 2548
มีความต้องการอาหารสัตว์ประมาณ 3,540,000 ตัน เพิ่มขึ้นจากปี 2547 ร้อยละ 20.7
ธุรกิจการเลี้ยงสัตว์ที่มีความต้องการอาหารสัตว์รองลงไปก็คือ การเลี้ยงไก่เนื้อ ซึ่งในปี 2548
มีความต้องการอาหารสัตว์ประมาณ 3,051,400 ตันเพิ่มขึ้นจากปี 2547 ร้อยละ 3.7
ส่วนธุรกิจการเลี้ยงสัตว์ที่มีความต้องการมากเป็นอันดับสามคือการเลี้ยงไก่ไข่นั้น
ความต้องการอาหารสัตว์เพิ่มขึ้นมาก จากปี 2547 ซึ่งความต้องการในปีนั้นลดลง
เนื่องจากปัญหาการระบาดของไข้หวัดนก โดยความต้องการอาหารสัตว์ในปี 2548 มีประมาณ
1,440,000 ตัน เพิ่มขึ้นจากปี 2547 ร้อยละ 46.2

ความต้องการวัตถุดิบอาหารสัตว์สำคัญ

การที่ปริมาณความต้องการอาหารสัตว์ในปี 2548
มีแนวโน้มเพิ่มขึ้นจากผลของการฟื้นตัวของการเลี้ยงสัตว์ปีกหลังจากการตกต่ำเป็นอย่างมากในปี
2547 ซึ่งทำให้ความต้องการวัตถุดิบเพื่อใช้ในการผลิตอาหารสัตว์เพิ่มขึ้นตามไปด้วย
โดยเฉพาะอย่างยิ่งกากถั่วเหลืองซึ่งใช้เป็นส่วนประกอบหลักของอาหารสัตว์ส่วนใหญ่
กากถั่วเหลืองนี้แม้ว่าจะสามารถผลิตได้ภายในประเทศแต่เนื่องจากความต้องการที่มีมาก
ทำให้มีไม่เพียงพอและจำเป็นต้องนำเข้าจากต่างประเทศเป็นจำนวนมาก

แนวโน้มปี 2549

จากการคาดคะเนว่า ภาวะเศรษฐกิจของประเทศจะคงเติบโตได้ดี
ซึ่งจะส่งผลในทางที่ดีต่ออำนาจซื้อและความต้องการบริโภคผลิตภัณฑ์ปศุสัตว์
ประกอบกับการส่งออกผลิตภัณฑ์ไก่เนื้อมีแนวโน้มจะฟื้นตัวขึ้นได้ในระดับหนึ่ง
จึงคาดหมายได้ว่าปริมาณความต้องการอาหารสัตว์จะฟื้นตัวตามไปด้วย
โดยประมาณว่าจะมีความต้องการอาหารสัตว์ในปี 2549 ทั้งสิ้นราว 13,203,650 ตัน เพิ่มขึ้นจากปี
2548 ร้อยละ 13.5 จากปริมาณความต้องการรวมนี้
อาจแยกเป็นความต้องการวัตถุดิบอาหารสัตว์ที่สำคัญ คือ มีความต้องการปลาป่น 602,808 ตัน
กากถั่วเหลือง 3,098,221 ตัน ข้าวโพดเลี้ยงสัตว์ 5,096,604 ตัน และปลายข้าว 1,294,020
ตัน

ธุรกิจการเลี้ยงสุกรขุนมีความต้องการอาหารสัตว์สูงเป็นอันดับ 1 โดยคาดว่าในปี 2549
จะมีความต้องการประมาณ 4,130,000 ตัน คิดเป็นร้อยละ 31.3
ของปริมาณความต้องการอาหารสัตว์ทั้งหมด ส่วนความต้องการอาหารสัตว์รองลงไปนั้น
เป็นในธุรกิจการเลี้ยงไก่เนื้อและไก่ไข่ ซึ่งคาดว่าจะมีประมาณ 3,511,200 ตัน และ 1,640,000
ตัน คิดเป็นร้อยละ 26.6 และร้อยละ 12.4 ของปริมาณความต้องการอาหารสัตว์ทั้งหมดในปี 2549
ตามลำดับ

ความต้องการอาหารสัตว์ที่ขยายตัวเพิ่มขึ้นนี้ ทำให้คาดได้ว่า
มีความจำเป็นต้องนำเข้าวัตถุดิบอาหารสัตว์โดยเฉพาะอย่างยิ่ง กากถั่วเหลือง ปลาป่น และข้าวโพด
จากต่างประเทศมากขึ้นกว่าในปี 2548 ที่ผ่านมา
ซึ่งถ้าวิเคราะห์จากแนวโน้มการกำหนดมาตรการเกี่ยวกับการนำเข้าวัตถุดิบอาหารสัตว์ของทางการแล้ว
ก็คาดหมายได้ว่ามาตรการดังกล่าวนี้จะไม่แตกต่างไปจากปี 2548 มากนัก

อาจสรุปได้ว่า ความก้าวหน้าและศักยภาพที่จะเติบโตต่อไป ของธุรกิจการผลิตอาหารสัตว์ในปี 2549
นั้นขึ้นอยู่กับปัจจัยที่คาดว่าจะมีผลทั้งทางบวกและทางลบ ต่อธุรกิจอาหารสัตว์ดังต่อ ไปนี้

ปัจจัยทางบวก

-   คาดหมายว่าเศรษฐกิจของประเทศจะเติบโตในอัตราสูงกว่าปี 2548
    ซึ่งทำให้ความต้องการบริโภคผลิตภัณฑ์ปศุสัตว์ภายในประเทศมีแนวโน้มเพิ่มขึ้น
    นอกจากนั้นการส่งออกผลิตภัณฑ์ปศุสัตว์ที่สำคัญ คือไก่เนื้อ ก็คาดว่าจะสามารถฟื้นตัวต่อไปได้ในปี
    2549 และจะช่วยให้ความต้องการอาหารสัตว์มีมากขึ้น
    จะส่งผลให้อุตสาหกรรมการผลิตอาหารสัตว์ขยายตัวได้ดีเช่นกัน

-   นโยบายของรัฐบาลเกี่ยวกับมาตรการนำเข้าวัตถุดิบอาหารสัตว์
    ซึ่งมีจุดมุ่งหมายเพื่อช่วยธุรกิจการเลี้ยงสัตว์มากยิ่งขึ้น
    ทำให้อุตสาหกรรมการผลิตอาหารสัตว์ได้ประโยชน์ตามไปด้วย

-   ค่าเงินบาทที่มีแนวโน้มแข็งค่าขึ้น
    ทำให้ราคานำเข้าวัตถุดิบอาหารสัตว์เมื่อแปลงเป็นเงินบาทแล้วจะต่ำลง

ปัจจัยทางลบ

-   การระบาดของไข้หวัดนกซึ่งก่อให้เกิดผลเสียอย่างรุนแรงต่อธุรกิจการเลี้ยงสัตว์ปีก
    และธุรกิจการผลิตอาหารสัตว์มาตั้งแต่ปี 2547
    แม้จะสามารถควบคุมได้และรัฐบาลได้กำหนดมาตรการตรวจสอบ เฝ้าระวังอย่างเข้มงวด
    แต่การที่โรคนี้ยังเกิดขึ้นได้เป็นระยะ ๆ ในประเทศเพื่อนบ้าน เช่น เวียดนาม
    ทำให้ยังมีความเสี่ยงที่โรคนี้จะกลับมาระบาดได้อีก และยากที่จะคาดหวังได้ว่าตลาดสำคัญ เช่น
    ญี่ปุ่น และสหภาพยุโรป จะยอมอนุมัติให้มีการนำเข้าไก่สดแช่แข็งจากประเทศไทยได้อีก

-   ความต้องการวัตถุดิบอาหารสัตว์ที่ขยายตัวขึ้นในตลาดโลก
    เพื่อใช้ในอุตสาหกรรมการผลิตอาหารสัตว์ที่ขยายตัว ในขณะที่การผลิตขยายตัวได้ช้ากว่า
    และอาจได้รับผลกระทบจากภาวะดินฟ้าอากาศไม่เอื้ออำนวยอาจเป็นผลทำให้ราคาวัตถุดิบเหล่านี้เพิ่มสูงขึ้น
    จนเป็นอุปสรรคต่ออุตสาหกรรมอาหารสัตว์ได้

-   การที่ค่าเงินบาทมีแนวโน้มแข็งค่าขึ้น
    อาจมีผลกระทบต่อความสามารถในการแข่งขันการส่งออกในตลาดโลก
    และถ้าหากการส่งออกผลิตภัณฑ์ปศุสัตว์ชะลอตัวลง
    ก็จะมีผลทางลบต่อการเติบโตของธุรกิจการผลิตอาหารสัตว์ได้

ประมาณการความต้องการวัตถุดิบอาหารสัตว์

เปรียบเทียบระหว่างปี 2546-2549

 หน่วย:ตัน 

+--------------+------------+------------+------------+--------------+
| วัตถุดิบ        | 2546       | 2547       | 2548*      | 2549**       |
+--------------+------------+------------+------------+--------------+
| ปลาป่น        | 603,258    | 536,268    | 543,497    | 602,808      |
|              |            |            |            |              |
| กากถั่วเหลือง   | 2,698,059  | 2,281,796  | 2,722,163  | 3,098,221    |
|              |            |            |            |              |
| ข้าวโพด       | 5,315,483  | 3,798,783  | 4,455,420  | 5,096,604    |
|              |            |            |            |              |
| ปลายข้าว      | 415,305    | 980,983    | 1,127,633  | 1,294,020    |
+--------------+------------+------------+------------+--------------+

ที่มา: สมาคมผู้ผลิตอาหารสัตว์ไทยและการประมาณการ

* ประมาณการ

** พยากรณ์

ประมาณการความต้องการอาหารสัตว์ในประเทศไทย

ปี 2547-2549

 หน่วย:ตัน 

+--------------+---------+--------+---------+------+---------+-------+
| ประชากรสัตว์   | 2547    |        | 2548*   |      | 2549**  |       |
+--------------+---------+--------+---------+------+---------+-------+
|              | ปริมาณ   | สัดส่วน  | ปริมาณอ  | ส    | ปริมาณ   | สัดส่วน |
|              |         |        | าหารสัตว์ | ัดส่วน |         |       |
|              | อ       | (      |         |      | อ       | (ร    |
|              | าหารสัตว์ | ร้อยละ) |         | (ร้อ  | าหารสัตว์ | ้อยละ) |
|              |         |        |         | ยละ) |         |       |
+--------------+---------+--------+---------+------+---------+-------+
| ไก่เนื้อ        | 2,      | 29.8   | 3,      | 26.2 | 3,      | 26.6  |
|              | 942,160 |        | 051,400 |      | 511,200 |       |
| ไก่พ่อแม่พันธุ์    |         | 4.2    |         | 3.6  |         | 3.7   |
|              | 416,655 |        | 418,500 |      | 481,500 |       |
| ไก่ไข่เล็กรุ่น    |         | 4.7    |         | 6.0  |         | 5.9   |
|              | 460,569 |        | 693,333 |      | 780,000 |       |
| ไก่ไข่ให้ไข่     |         | 10.0   |         | 12.4 |         | 12.4  |
|              | 984,960 |        | 1,      |      | 1,      |       |
| ไก่ไข่พ่อแม่พันธุ์  |         | 0.2    | 440,000 | 0.2  | 640,000 | 0.2   |
|              | 16,650  |        |         |      |         |       |
| สุกรขุน        |         | 29.7   | 18,000  | 30.4 | 20,250  | 31.3  |
|              | 2,      |        |         |      |         |       |
| สุกรพันธุ์       | 932,300 | 7.0    | 3,      | 6.4  | 4,      | 6.3   |
|              |         |        | 540,000 |      | 130,000 |       |
| เป็ดเนื้อ       | 688,200 | 1.5    |         | 1.3  |         | 1.3   |
|              |         |        | 744,000 |      | 837,000 |       |
| เป็ดพันธุ์       | 151,200 | 0.1    |         | 0.1  |         | 0.1   |
|              |         |        | 151,200 |      | 168,000 |       |
| เป็ดไข่        | 13,140  | 0.7    |         | 0.5  |         | 0.5   |
|              |         |        | 13,140  |      | 14,600  |       |
| กุ้ง           | 65,000  | 5.3    |         | 5.8  |         | 5.3   |
|              |         |        | 65,000  |      | 65,000  |       |
| โคนม         | 520,000 | 4.1    |         | 3.7  |         | 3.3   |
|              |         |        | 672,000 |      | 705,600 |       |
| ปลา          | 405,150 | 2.7    |         | 3.4  |         | 3.1   |
|              |         |        | 427,050 |      | 438,000 |       |
|              | 262,500 |        |         |      |         |       |
|              |         |        | 402,000 |      | 412,500 |       |
+--------------+---------+--------+---------+------+---------+-------+
| รวม          | 9,      | 100.00 | 11,     | 10   | 13,     | 100.0 |
|              | 858,484 |        | 635,623 | 0.00 | 203,650 |       |
+--------------+---------+--------+---------+------+---------+-------+

ที่มา: สมาคมผู้ผลิตอาหารสัตว์ไทย และการประมาณการ

* ประมาณการ

** พยากรณ์

  สายธุรกิจอาหารแปรรูป

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

นโยบายการตั้งราคาขายผลิตภัณฑ์ของบริษัท ขึ้นอยู่กับปัจจัยของภาวะราคาเนื้อไก่ในประเทศ
แต่เนื่องจากเนื้อไก่ที่ซื้อจากบริษัทแม่เพียงแห่งเดียว ทำให้บริษัทสามารถประมาณการต้นทุน
รวมทั้งสามารถควบคุมคุณภาพของวัตถุดิบได้ ทำให้บริษัทสามารถที่จะแข่งขันกับคู่แข่งได้

-   ลักษณะของลูกค้า แบ่งออกเป็น 3 กลุ่มดังนี้

  กลุ่มที่ 1 ลูกค้าตลาดสด

  กลุ่มที่ 2 ลูกค้าต่างจังหวัด

  กลุ่มที่ 3 ห้างสรรพสินค้าทั่วไป

-   กลุ่มลูกค้าเป้าหมาย

  ผู้บริโภคในประเทศทั่วไป ที่นิยมรับประทานไส้กรอก และพ่อค้าคนกลาง

-   การจำหน่ายและช่องทางการจำหน่าย

ผลิตภัณฑ์ของบริษัท จีเอฟ ฟู้ดส์ จำกัด จัดจำหน่ายในกรุงเทพฯ และต่างจังหวัด เช่น จังหวัดชลบุรี
พิษณุโลก และเชียงใหม่ เป็นต้น ภายใต้เครื่องหมายการค้าของบริษัท
โดยที่ผู้ซื้อจะเป็นห้างสรรพสินค้า และพ่อค้าคนกลาง

สายธุรกิจซื้อขายวัตถุดิบ

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

บริษัทไม่ต้องใช้กลยุทธ์ในการแข่งขัน เนื่องจากขายวัตถุดิบให้กับบริษัทที่เกี่ยวข้องกัน คือ บริษัท
กรุงไทยอาหารสัตว์ จำกัด (มหาชน)

-   ลักษณะของลูกค้าและกลุ่มลูกค้าเป้าหมาย

กลุ่มลูกค้าเป้าหมาย คือ บริษัทที่เกี่ยวข้องกัน

-   การจำหน่ายและช่องทางการจำหน่าย

  บริษัทจัดจำหน่ายเพียงช่องทางเดียว คือ บริษัทที่เกี่ยวข้องกัน

(3) การจัดหาผลิตภัณฑ์หรือบริการ

สายธุรกิจชำแหละและแปรรูปเนื้อไก่

วัตถุดิบไก่เนื้อทั้งหมดซื้อมาจากบริษัท เอ็มเคเอส ฟาร์ม จำกัด ซึ่งเป็นบริษัทย่อยของบริษัท
โดยที่บริษัทมีโรงงานชำแหละไก่เพียง 1 โรง ตั้งอยู่ที่จังหวัดสมุทรปราการ ในปี 2548
บริษัทมีกำลังการผลิตเท่ากับ 95,750 ตัน

ผลกระทบต่อสิ่งแวดล้อม

ธุรกิจชำแหละไก่นี้ ไม่มีผลกระทบต่อสิ่งแวดล้อมมากนัก
แต่เนื่องจากการชำแหละไก่จะมีของเสียที่เหลือจากกระบวนการผลิต ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจโรงฟักไข่

บริษัทซื้อไก่พ่อแม่พันธุ์ ในส่วนพันธุ์ไก่ไข่นั้นซื้อมาจากต่างประเทศ
ส่วนพันธุ์ไก่เนื้อซื้อจากตัวแทนจำหน่ายในประเทศไทย เพื่อนำมาผลิตลูกไก่ไข่ และลูกไก่เนื้อ
โดยมีฟาร์มไก่ไข่ จำนวน 1 ฟาร์มและฟาร์มไก่เนื้อจำนวน 5 ฟาร์ม
ซึ่งฟาร์มทั้งหมดตั้งอยู่ที่จังหวัดชลบุรี ในปี 2548 บริษัทมีกำลังการผลิตเท่ากับ 46
ล้านตัวในส่วนของลูกไก่เนื้อ ส่วนลูกไก่ไข่บริษัทมีกำลังการผลิตเท่ากับ 4 ล้านตัว

ผลกระทบต่อสิ่งแวดล้อม

ธุรกิจโรงฟักไข่นี้ ไม่มีผลกระทบต่อสิ่งแวดล้อมมากนัก ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจฟาร์มเลี้ยงไก่เนื้อ

บริษัทรับซื้อลูกไก่ ซึ่งเป็นวัตถุดิบจากบริษัทที่เกี่ยวข้องกัน คือบริษัท ฟาร์มกรุงไทย จำกัด
ส่วนอาหารที่ใช้เลี้ยงไก่ ก็ซื้อมาจากบริษัทที่เกี่ยวข้องกันเช่นกัน คือบริษัท กรุงไทยอาหารสัตว์ จำกัด
(มหาชน) ปัจจุบันบริษัทมีฟาร์มเลี้ยงไก่ทั้งหมด 10 ฟาร์ม ซึ่งตั้งอยู่ที่จังหวัดชลบุรี
โดยมีกำลังการผลิตในปี 2548 เท่ากับ 36 ล้านตัว

ผลกระทบต่อสิ่งแวดล้อม

ธุรกิจฟาร์มเลี้ยงไก่นี้ ไม่มีผลกระทบต่อสิ่งแวดล้อมมากนัก ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจอาหารสัตว์

บริษัทซื้อวัตถุดิบ เช่น ข้าวโพด กากถั่วเหลือง โปรตีนจากพืชอื่น และส่วนผสมอาหารสัตว์
ทั้งในประเทศและต่างประเทศ ทั้งนี้ขึ้นอยู่กับปริมาณผลผลิตในประเทศและราคาเป็นสำคัญ
บริษัทประสบปัญหาการขาดแคลนวัตถุดิบที่ใช้ในการผลิตอาหารสัตว์ในบางครั้ง
เนื่องจากผลผลิตในประเทศมีปริมาณไม่เพียงพอต่อความต้องการ เช่น ข้าวโพด เป็นต้น
นอกจากนี้บริษัทยังมีข้อจำกัดในการจัดหาวัตถุดิบ อาทิ มาตรการการกำหนดโควต้า
มาตรการด้านราคา และมาตรการด้านภาษี

ปัจจุบันบริษัทมีโรงงานอาหารสัตว์ทั้งหมด 3 โรง ซึ่งผลิตอาหารสัตว์บก 1 โรงงาน
และอาหารสัตว์น้ำ 2 โรงงาน ซึ่งโรงงานทั้ง 3 แห่ง ตั้งอยู่ในบริเวณเดียวกัน
คือที่จังหวัดสมุทรปราการ โดยมีกำลังการผลิตรวมในปี 2548 เท่ากับ 358,000 ตัน

ผลกระทบต่อสิ่งแวดล้อม

ธุรกิจอาหารสัตว์ มีผลกระทบต่อสิ่งแวดล้อม ดังนั้นบริษัทได้มีมาตรการป้องกันไม่ให้เกิดกลิ่น และควัน
ฟุ้งกระจายไปรบกวนบริเวณใกล้เคียง ในปีที่ผ่านมา
บริษัทไม่ประสบปัญหาการร้องเรียนจากบริเวณใกล้เคียง

สายธุรกิจอาหารแปรรูป

วัตถุดิบเนื้อไก่ ซื้อจากบริษัทแม่ คือบริษัท จีเอฟพีที จำกัด (มหาชน) เพียงแห่งเดียว
ดังนั้นจึงไม่ประสบปัญหาการจัดหาวัตถุดิบ โรงงานผลิตไส้กรอกนี้ตั้งอยู่ที่จังหวัดสมุทรปราการ ในปี
2548 มีกำลังการผลิตเท่ากับ 4,350 ตัน

ผลกระทบต่อสิ่งแวดล้อม

ธุรกิจการผลิตไส้กรอก ไม่มีผลกระทบต่อสิ่งแวดล้อมมากนัก
แต่เนื่องจากการผลิตไส้กรอกจะมีของเสียที่เหลือจากกระบวนการผลิต ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจซื้อขายวัตถุดิบ

บริษัทรับซื้อวัตถุดิบจากบุคคลภายนอก แล้วขายให้กับบริษัทในเครือ

ผลกระทบต่อสิ่งแวดล้อม

  - ไม่มี –

  (4) งานที่ยังไม่ได้ส่งมอบ

  -ไม่มี-